Rettens dom (Tredje Afdeling) af 27. april 2010 – UniCredito Italiano mod KHIM – Union Investment Privatfonds (UNIWEB og UniCredit Wealth Management)

(Forenede sager T-303/06 og T-337/06)

»EF-varemærker – indsigelsessag – ansøgning om EF-ordmærkerne UNIWEB og UniCredit Wealth Management – de ældre nationale ordmærker UNIFONDS og UNIRAK og det ældre nationale figurmærke UNIZINS – relativ registreringshindring – risiko for forveksling – artikel 8, stk. 1, litra b), i forordning (EF) nr. 40/94 [nu artikel 8, stk. 1, litra b), i forordning (EF) nr. 207/2009]«

EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke [Rådets forordning nr. 40/94, art. 8, stk. 1, litra b)] (jf. præmis 48 og49)

Angående

Påstand om annullation af to afgørelser truffet af Andet Appelkammer ved Kontoret for Harmonisering i det Indre Marked (Varemærker og Design) henholdsvis den 5. september 2006 (forenede sager R 196/2005-2 og R 211/2005-2) og den 25. september 2006 (forenede sager R 456/2005-2 og R 502/2005-2) vedrørende indsigelsessager mellem Union Investment Privatfonds GmbH og UniCredito Italiano SpA.

Oplysninger vedrørende sagen

Ansøger om EF-varemærket: UniCredito Italiano SpA Det omhandlede EF-varemærke: Ordmærket UNIWEB for tjenesteydelser i klasse 35, 36 og 42 – ansøgning nr. 2236164 – og ordmærket UniCredit Wealth Management for varer og tjenesteydelser i klasse 16, 35, 36, 41 og 42 – varemærkeansøgning nr. 2330066 Indehaver af det i indsigelsessagen påberåbte varemærke eller tegn: Union Investment Privatfonds GmbH Det i indsigelsessagen påberåbte varemærke eller tegn: De tyske ordmærker UNIFONDS (nr. 991995) og UNIRAK (nr. 991997) samt det tyske figurmærke UNIZINS (nr. 2016954) som betegnelse for virksomhed med kapitalanbringelse i henhold til klasse 36. Indsigelsesafdelingens afgørelse: Indsigelsen taget til følge for en del af de omtvistede tjenesteydelser og forkastelse af indsigelsen for så vidt angår de andre tjenesteydelser Appelkammerets afgørelse: Afslag på klagen





Konklusion

1) Sagerne T-303/06 og T-337/06 forenes med henblik på dommen.

2) Afgørelse truffet den 5. september 2006 af Andet Appelkammer ved Kontoret for Harmonisering i det Indre Marked (Varemærker og Design) (KHIM) (forenede sager R 196/2005-2 og R 211/2005-2) annulleres i det omfang, den giver afslag på UniCredito Italiano SpA’s klage i sag R 211/2005-2 og giver medhold i indsigelserne mod registreringen af det ansøgte varemærke UNIWEB hvad angår »bankforretninger; finansiel virksomhed; valutarisk virksomhed; forsikringsvirksomhed; finansiel og forsikringsmæssig informations- og rådgivningsvirksomhed; tjenesteydelser vedrørende kreditkort og debetkort; bankvirksomhed og finansiel virksomhed via internet« i klasse 36.

3) Afgørelse truffet den 25. september 2006 af Andet Appelkammer ved Kontoret for Harmonisering i det Indre Marked (Varemærker og Design) (KHIM) (forenede sager R 456/2005-2 og R 502/2005-2) annulleres i det omfang, den giver afslag på UniCredito Italiano SpA’s klage i sag R 456/2005-2 og giver medhold i indsigelserne mod registreringen af det ansøgte varemærke UniCredit Wealth Management hvad angår »bankforretninger; finansiel virksomhed; valutarisk virksomhed; assurandørvirksomhed og finansiel information« i klasse 36.

4) Harmoniseringskontoret frifindes i forhold til Union Investment Privatfonds GmbH’s påstande.